b"\n_START_ARTICLE_\nSetge d'Alamut\n_START_SECTION_\nAntecedents\n_START_PARAGRAPH_\nAlamut es troba al cim conegut com a Alah Amut, que des del 1090 fou la capital d'un estat isma\xc3\xaflita (despr\xc3\xa9s isma\xc3\xaflita nizarita) format per territoris dispersos a l'Iran i S\xc3\xadria. Els isma\xc3\xaflites s'havien revoltat a favor dels fatimites als darrers anys del regnat del sold\xc3\xa0 Malik Shah. La revolta va agafar volada en nom del nizarisme durant el regnat del sold\xc3\xa0 Barkiyaruk. Fortaleses al Kohistan, Kumis, Fars i la Djazira de S\xc3\xadria foren ocupades pels rebels._NEWLINE_L'ex\xc3\xa8rcit de l'mongol, dirigit per H\xc3\xbcleg\xc3\xbc i el seu comandant xin\xc3\xa8s Guo Khan, i compost per mongols, els seus vassalls xinesos, cristians armenis, georgians, perses, i francs del Principat d'Antioquia tenia per objectiu conquerir l'estat isma\xc3\xaflita._NEWLINE_Va sortir cap a P\xc3\xa8rsia el 1253 per una ruta preparada amb molta cura, on pr\xc3\xa8viament es van construir ponts sobre cada riu per facilitar el pas de les tropes; el setembre/octubre de 1255 va arribar a Kan-i Gul prop de Samarcanda, on va acampar i va restar el novembre, i va creuar l'Oxus l'1 de gener de 1256. Encara que van fracassar a Gerdkuh va ocupar totes les fortaleses del Kuhistan i Kumis, i els petits sobirans de P\xc3\xa8rsia i el Caucas li van oferir homenatge i va destruir als luris._NEWLINE_Muhammad III d'Alamut es negava a negociar contra el parer dels seus general i fou assassinat per un cortes\xc3\xa0 el 1255; es van fer negociacions que no van portar a res i els mongols van anar acostant-se a Alamut.\n_START_SECTION_\nEl setge\n_START_PARAGRAPH_\nRukn al-Din Khurshah, fill de Muhammad III d'Alamut finalment va lliurar la seva inexpugnable fortalesa d'Alamut sense combatre el 1256, tot i que probablement no haurien pogut conquerir, amb l'esperan\xc3\xa7a que fou respectada, per\xc3\xb2 va ser arrasada fins als fonaments.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nTotes les fortaleses es van rendir excepte Gerdkuh i Lamasar, i les fortaleses de S\xc3\xadria que es van lliurar dels mongols foren ocupades pel Soldanat mameluc del Caire. El seg\xc3\xbcent objectiu en la conquesta de l'Islam fou el Califat abb\xc3\xa0ssida, amb el setge de Bagdad que fou destru\xc3\xafda a principis de 1258."